Vyacheslav Karavayev. Vyacheslav Sergeyevich Karavayev ( 1995-yil 20-mayda tugʻilgan) — Rossiyalik professional futbolchi, Rossiya Premer-ligasida Sankt-Peterburgning „Zenit“ klubida oʻng qanot himoyachisi sifatida oʻynaydi. Klubdagi faoliyati. Karavaev 2013-yilning 2-dekabrida „Rostov“ ga qarshi oʻyinda CSKA jamoasi tarkibida Rossiya Premer-ligasida debyut qilgan. Karavaev 2014-yilning yozida Chexiya Birinchi Ligasining „Dukla Praga“ klubiga bir mavsumlik ijara shartnomasi asosida qoʻshilgan. 2016-yil 16-avgustda u Chexiyaga qaytib keldi va Praganing Sparta klubi bilan doimiy asosda shartnoma imzolagan. 2018-yilning 31-yanvarida u Eredivizionning " Vitess " klubi bilan 3,5 yillik shartnoma imzoladi va u uchun 2,5 million yevro toʻlangan. 2019-yilning 2-sentabrida u Rossiya Premer-ligasi chempioni Sankt-Peterburgning „Zenit“ klubi bilan 4 yillik shartnoma imzolagan. Xalqaro faoliyati. 2019-yil 11-mart kuni u Rossiya terma jamoasiga, 2019-yilning 21-martida Belgiyaga, 2019-yilning 24-martida esa Qozogʻistonga qarshi Yevro-2020 saralash oʻyinlariga chaqirilgan. U 2019-yilning 13-oktabr kuni Yevro—2020 saralashida Kiprga qarshi oʻyinda debyut qilgan. U 38-daqiqada Petrovning jarohati tufayli Sergey Petrovning oʻrniga zahiradan maydonga tushgan. 2020-yil 3-sentabrda u Rossiya terma jamoasi safidagi ilk golini UEFA Millatlar ligasi 2020-21 oʻyinida Serbiya darvozasiga kiritgan. 2021-yil 11-may kuni u UEFA Yevvro-2020 uchun kengaytirilgan 30 kishilik dastlabki tarkibga kiritilgan. 2021-yil 2-iyunda u yakuniy tarkibga kiritilgan. 2021-yil 12-iyun kuni Rossiyaning Belgiyaga qarshi dastlabki oʻyinida u birinchi boʻlim oxirida jarohat olgan Yuriy Jirkovning oʻrniga maydonga tushgan. Rossiya 0:3 hisobida magʻlub boʻlgan. 16-iyun kuni Finlandiyaga qarshi kechgan ikkinchi oʻyinda u yana birinchi boʻlimda jarohat olgan jamoadoshi oʻrniga maydonga tushishga majbur boʻlgan, bu safar Rossiyaliklar oʻyinda 1:0 hisobida gʻalaba qozonishgan. U 21-iyun kuni Daniyaga qarshi guruhdagi soʻnggi oʻyinda ikkinchi boʻlimda zaxiradan maydonga tushgan, Rossiya 1:4 hisobida magʻlub boʻlgan va musobaqani tark etgan.